钦定古今图书集成/明伦汇编/氏族典/第303卷 > 梁铭
## 钦定古今图书集成/明伦汇编/氏族典/第303卷 > 梁铭

按《名山藏勋封记》：“保定伯梁铭，汝阳人，嗣父燕山护
卫百户，从靖难守战，积功为都督府佥事。洪熙元年，
进同知，充参将，出镇宁夏。论靖难守城功，封伯，禄千
石，与世券。宣德初，卒交阯军中。子瑶嗣。正统十四年，
充副总兵，征邓茂七，有功。师旋，馀党复乱，被劾，降为
事官。景泰二年，充平蛮将军，征湖、贵寇韦同烈，平之。”
三年进流侯，加禄五百石，《世伯》。天顺元年充总兵，镇
守陕西。寇入凉州，击走之。居七年，召还，与世侯卒。赠
蠡国公，予谥。瑶数掌兵，不妄杀。子弟从征，以功授官，
悉辞不受。子傅嗣。